pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาลมั่นใจรมต.ชี้แจงได้ทุกประเด็น เหน็บฝ่ายค้านน่าผิดหวัง หยิบเรื่องเก่ามาเล่าใหม่เหมือน 3 ครั้งก่อน ท้ายสุดจบไม่สวยรวยแต่สำนวน เน้นวาทกรรมสร้างความบันเทิงเหมือนซีรีย์เกาหลี
วันอังคารที่ 19 กรกฎาคม 2565
​โฆษกรัฐบาลมั่นใจรมต.ชี้แจงได้ทุกประเด็น เหน็บฝ่ายค้านน่าผิดหวัง หยิบเรื่องเก่ามาเล่าใหม่เหมือน 3 ครั้งก่อน ท้ายสุดจบไม่สวยรวยแต่สํานวน เน้นวาทกรรมสร้างความบันเทิงเหมือนซีรีย์เกาหลี
​โฆษกรัฐบาลมั่นใจ รมต.ชี้แจงได้ทุกประเด็น เหน็บฝ่ายค้านน่าผิดหวัง หยิบเรื่องเก่ามาเล่าใหม่เหมือน 3 ครั้งก่อน ท้ายสุดจบไม่สวยรวยแต่สํานวน เน้นวาทกรรมสร้างความบันเทิงเหมือนซีรีย์เกาหลี
วันที่ 19 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่นายชลน่าน ศรีแก้ว หัวหน้าพรรคเพื่อไทย ในฐานะผู้นําฝ่ายค้านในสภาผู้แทนราษฎร ระบุการอภิปรายไม่ไว้วางใจตามยุทธการเด็ดหัวสอยนั่งร้านในช่วง 4 วันนี้ ถ้ารัฐมนตรีไม่ตายในสภาก็ตายในสนามเลือกตั้ง ว่า ตนรู้สึกผิดหวังอย่างมากกับการอภิปรายของนายชลน่านฯ เพราะไม่มีอะไรใหม่จริง ๆ ยังคงวนเวียนอยู่กับเรื่องเก่า ๆ เช่น การยึดอํานาจ การบริหารงานผิดพลาดล้มเหลว จงใจฝ่าฝืนไม่ปฏิบัติตามกฎหมาย ส่อทุจริตเอื้อประโยชน์ หรือแม้แต่การก็อปปี้คําพูดผู้นําต่างชาติก็เอามาพูดอีก เนื้อหาที่ฟังทั้งหมดจึงไม่ต่างจากการอภิปรายไม่ไว้วางใจ 3 ครั้งก่อน ตั้งแต่ปี 2562 เป็นต้นมา ที่เป็นการกล่าวหาโจมตีรัฐบาลแบบซ้ําไปซ้ํามา เลื่อนลอยไร้น้ําหนัก และขาดหลักฐานเชิงประจักษ์ แต่มีจุดเด่นคือการใช้วาทกรรมเสียดสีประชดประชัน สร้างความบันเทิงแบบซีรีย์เกาหลีตามสไตล์ที่ตัวเองถนัด ไม่สมราคาที่เคยคุยไว้ก่อนหน้านี้ว่าจะมีเรื่องเด็ดและตื่นเต้น ดังนั้นนายชลน่านฯ อย่าเพิ่งมั่นใจหรือมโนไปก่อนว่าผลการเลือกตั้งครั้งหน้าจะเป็นอย่างไร เพราะเชื่อว่าพี่น้องประชาชนที่ดูอยู่ก็คงรู้สึกเช่นเดียวกัน หรือที่จริงแล้วพรรคเพื่อไทยอยากกลับมามีอํานาจอีกครั้ง จึงทําทุกวิถีทางเพื่อบั่นทอนความเชื่อมั่นต่อรัฐบาล
เช่นเดียวกับนายสุทิน คลังแสง ส.ส.พรรคเพื่อไทย ประธานวิปฝ่ายค้าน ที่กล่าวว่าแม้พยัคฆ์ร้ายฆ่าไม่ตายแต่จะน่วม และมุ่งหวังสังหารรัฐมนตรีให้ตายคาที่-ตายโรงพยาบาล-ตายที่บ้าน จากการอภิปรายไม่ไว้วางใจครั้งนี้ ก็เป็นเพียงฉากหน้าโหมโรงให้ดูตื่นเต้นหวือหวาเท่านั้นแต่พอเข้าบทก็ไม่มีอะไร เข้าทํานองข้างนอกสุกใสข้างในเป็นโพรง โดยตนเชื่อมั่นว่านายกรัฐมนตรีและรัฐมนตรีทุกท่านจะสามารถชี้แจงและตอบคําถามได้ทุกประเด็น เพราะนอกจากฝ่ายค้านจะหยิบเรื่องเก่ามาเล่าใหม่แล้ว ในทางตรงกันข้ามรัฐบาลทํางานด้วยความมุ่งมั่นทุ่มเทและตรงไปตรงมา จึงอธิบายได้ทั้งหมดอย่างแน่นอน
“ส่วนกรณีที่เครือข่ายราษฎรจัดกิจกรรมลงมติประชาชนไว้วางใจหรือไม่ไว้วางใจรัฐบาลประยุทธ์ ใน 34 จังหวัด และแคมป์ปิ้งฟังสภาจับตาอภิปรายไม่ไว้วางใจประยุทธ์ ที่บริเวณลานหน้ารัฐสภานั้น ถือเป็นสิทธิ์ที่จะกระทําได้ แต่อยากให้สังคมช่วยกันพิจารณาว่าเหมาะสมหรือไม่ เพราะเท่ากับว่ากลไกสภาผู้แทนราษฎรตามระบอบประชาธิปไตยที่ถูกเรียกร้องมาโดยตลอดไร้ความหมาย อย่างไรก็ตามแม้กฎหมายจะให้เสรีภาพไว้ก็ควรตระหนักว่าการจัดกิจกรรมต้องไม่ไปละเมิดสิทธิ์ผู้อื่นและควรปฏิบัติตามระเบียบข้อกําหนดต่าง ๆ เพื่อให้ทุกอย่างเป็นไปด้วยความเรียบร้อย ที่สําคัญควรเปิดใจกว้างรับฟังความคิดเห็นที่แตกต่างเพราะไม่ใช่ว่าทุกคนจะเห็นด้วยทั้งหมด เพียงแต่เขาไม่แสดงออก เพื่อป้องกันไม่ให้สังคมเกิดความวุ่นวาย” นายธนกร กล่าว
............................
รัฐบาลไทย-ข่าวทำเนียบรัฐบาล-ผู้ช่วยทูตฝ่ายทหาร ประจำสถานทูตสาธารณรัฐฟิลิปปินส์ เข้าเยี่ยมอำลาปลัดกระทรวงกลาโหม
วันพฤหัสบดีที่ 26 พฤษภาคม 2565
ผู้ช่วยทูตฝ่ายทหาร ประจําสถานทูตสาธารณรัฐฟิลิปปินส์ เข้าเยี่ยมอําลาปลัดกระทรวงกลาโหม
วันนี้ (25 พ.ค. 65) เวลา 13.30 น. พันเอก Dean Mark F. Mamaril (ดีน มาร์ค เอฟ มามารีล) ผู้ช่วยทูตฝ่ายทหาร ประจําสถานทูตสาธารณรัฐฟิลิปปินส์ ณ กรุงเทพฯ เข้าเยี่ยมอําลา พลเอก วรเกียรติ รัตนานนท์ ปลัดกระทรวงกลาโหม ณ ห้องพระบารมีปกเกล้า ในศาลาว่าการกลาโหม
ในโอกาสครบวาระการปฏิบัติหน้าที่ โดยตลอดระยะเวลาของการดํารงตําแหน่งได้ปฏิบัติหน้าที่อย่างเต็มความสามารถ อีกทั้งมีส่วนช่วยสนับสนุน และประสานงานให้กระทรวงกลาโหม – กระทรวงกลาโหมฟิลิปปินส์ ได้ขยายความร่วมมือในทุกด้าน อาทิ ด้านเศรษฐกิจ สังคม วัฒนธรรม และได้มีการแลกเปลี่ยนเยือนของผู้บังคับบัญชาระดับสูง เพื่อสานต่อความร่วมมือด้านอุตสาหกรรมป้องกันประเทศ
นอกจากนี้ยังได้ร่วมหารือและทําความรู้จักกับพันเอก Roderick T. Garcia (โรเดริก ที การ์เซีย) ผู้ช่วยทูตฝ่ายทหาร ประจําสถานทูตสาธารณรัฐฟิลิปปินส์ ณ กรุงเทพฯ (ท่านใหม่) นับว่าเป็นประโยชน์ต่อแนวทางการขับเคลื่อนความร่วมมือ และความสัมพันธ์ระหว่างกัน และเป็นโอกาสอันดีที่จะได้แสดงความขอบคุณสําหรับการให้ความช่วยเหลือมาโดยตลอด รวมทั้งสานต่อความร่วมมือระหว่างหน่วยงานของทั้งสองประเทศต่อไป
รัฐบาลไทย-ข่าวทำเนียบรัฐบาล-การรถไฟแห่งประเทศไทยเปิดเดินขบวนรถท้องถิ่นสายใต้เพิ่ม 2 ขบวน รองรับการเดินทางของประชาชน ให้เหมาะสมกับมาตรการของ ศบค. เริ่ม 1 กันยายน 2564 เป็นต้นไป
วันพฤหัสบดีที่ 2 กันยายน 2564
การรถไฟแห่งประเทศไทยเปิดเดินขบวนรถท้องถิ่นสายใต้เพิ่ม 2 ขบวน รองรับการเดินทางของประชาชน ให้เหมาะสมกับมาตรการของ ศบค. เริ่ม 1 กันยายน 2564 เป็นต้นไป
การรถไฟแห่งประเทศไทย (รฟท.) เปิดเดินขบวนรถท้องถิ่นเพิ่ม จํานวน 2 ขบวน และปรับเปลี่ยนสถานีต้นทางปลายทางของขบวนรถในบางขบวนใหม่ มีผลตั้งแต่วันที่ 1 กันยายน 2564 เป็นต้นไปจนกว่าจะมีคําสั่งเปลี่ยนแปลง
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้ปรับมาตรการผ่อนคลายในจังหวัดควบคุมสูงสุดและเข้มงวด 29 จังหวัด (พื้นที่สีแดงเข้ม) ดังนั้น เพื่อดําเนินการตามแนวทางการผ่อนปรน และรองรับความต้องการเดินทางของผู้ใช้บริการรถไฟในเส้นทางสายใต้ การรถไฟฯ จึงได้พิจารณาเปิดเดินขบวนรถท้องถิ่นเพิ่ม จํานวน 2 ขบวน และปรับเปลี่ยนสถานีต้นทางปลายทางของขบวนรถในบางขบวนใหม่ มีผลตั้งแต่วันที่ 1 กันยายน 2564 เป็นต้นไปจนกว่าจะมีคําสั่งเปลี่ยนแปลง ดังนี้
ขบวนรถท้องถิ่นสายใต้ เปิดเดินขบวนรถเพิ่ม จํานวน 2 ขบวน
- ขบวนรถท้องถิ่นที่ 453/454 ยะลา - สุไหงโกลก - ยะลา
ขบวนรถที่ปรับเปลี่ยนสถานีต้นทาง/ปลายทาง จํานวน 4 ขบวน
- ขบวนรถท้องถิ่นที่ 447/448 สุราษฎร์ธานี - ยะลา - สุราษฎร์ธานี เปลี่ยนเป็นสุราษฎร์ธานี - สุไหงโกลก - สุราษฎร์ธานี
- ขบวนรถท้องถิ่นที่ 451/452 นครศรีธรรมราช - ยะลา - นครศรีธรรมราช เปลี่ยนเป็นนครศรีธรรมราช - สุไหงโกลก - นครศรีธรรมราช
ทั้งนี้ ในการปรับการให้บริการเดินรถในครั้งนี้ การรถไฟฯ ได้คํานึงถึงความสะดวกในการให้บริการประชาชน ควบคู่กับมาตรการเฝ้าระวังและป้องกันการแพร่ระบาดของไวรัสโควิด-19 ตามนโยบายของกระทรวงคมนาคม และกระทรวงสาธารณสุขอย่างเคร่งครัด โดยได้กําหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลา พร้อมกับให้สแกนแอพพลิเคชัน ไทยชนะ ก่อนและหลังใช้บริการ แต่หากผู้โดยสารไม่สามารถใช้แอพพลิเคชันไทยชนะ ให้กรอกข้อมูลการเดินทางแทน พร้อมกับต้องกรอกข้อมูลเดินทางข้ามจังหวัด-ข้ามเขตผ่านเว็บไซต์ “หยุดเชื้อ เพื่อชาติ” https://covid-19.in.th/ ในพื้นที่ควบคุมสูงสุดและเข้มงวด สําหรับประชาชนที่ต้องการเดินทาง สามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ครม. เห็นชอบร่างแผนปฏิบัติการด้านการพัฒนาทักษะทางการเงิน พ.ศ. 2565 - 2570 ให้คนไทยมีทักษะการบริหารจัดการเงิน - วินัยทางการเงิน
วันจันทร์ที่ 20 มิถุนายน 2565
ครม. เห็นชอบร่างแผนปฏิบัติการด้านการพัฒนาทักษะทางการเงิน พ.ศ. 2565 - 2570 ให้คนไทยมีทักษะการบริหารจัดการเงิน - วินัยทางการเงิน
....
ที่ประชุม ครม. (14 มิ.ย. 65) เห็นชอบร่างแผนปฏิบัติการด้านการพัฒนาทักษะทางการเงิน พ.ศ. 2565 - 2570 เพื่อเป็นกรอบนโยบายและกลไกบูรณาการการดําเนินการพัฒนาทักษะทางการเงินของประเทศไทย และเป็นแนวทางการจัดทําโครงการและกิจกรรมที่เสริมสร้างทักษะทางการเงินของคนไทยให้บรรลุเป้าหมายที่กําหนด
.
ตั้งเป้าให้คนไทยมีระดับทักษะทางการเงินสูงขึ้นในทุกด้านและเพียงพอสําหรับการบริหารจัดการเงินอย่างเหมาะสม/ มีการก่อหนี้ - ภาระหนี้ที่ไม่จําเป็นลดลง/ มีการออมเพิ่มขึ้นตามแผนทางการเงิน/ มีภูมิคุ้มกันต่อความเสี่ยงและแรงกดดันทางการเงิน/ มีทักษะด้านการเงินดิจิทัล ซึ่งสอดคล้องกับนโยบายรัฐบาลที่ได้กําหนดให้ปี 2565 เป็น “ปีแห่งการแก้หนี้ภาคครัวเรือน”
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมคณะทำงานพิจารณาการจัดทำแผนปฏิบัติราชการระยะ 5 ปี (พ.ศ. 2566 - 2570) ของสำนักงานปลัดกระทรวงอุตสาหกรรม
วันจันทร์ที่ 14 กุมภาพันธ์ 2565
รองปลัดวรวรรณฯ เป็นประธานการประชุมคณะทํางานพิจารณาการจัดทําแผนปฏิบัติราชการระยะ 5 ปี (พ.ศ. 2566  - 2570) ของสํานักงานปลัดกระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานพิจารณาการจัดทําแผนปฏิบัติราชการระยะ 5 ปี (พ.ศ. 2566 - 2570) และแผนปฏิบัติราชการรายปี สํานักงานปลัดกระทรวงอุตสาหกรรม ครั้งที่ 1/2565
รองปลัดวรวรรณฯ เป็นประธานการประชุมคณะทํางานพิจารณาการจัดทําแผนปฏิบัติราชการระยะ 5 ปี (พ.ศ. 2566 - 2570) ของสํานักปลัดกระทรวงอุตสาหกรรม
วันนี้ (11 กุมภาพันธ์ 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานพิจารณาการจัดทําแผนปฏิบัติราชการระยะ 5 ปี (พ.ศ. 2566 - 2570) และแผนปฏิบัติราชการรายปี สํานักงานปลัดกระทรวงอุตสาหกรรม ครั้งที่ 1/2565 โดยมี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม คณะทํางาน เข้าร่วมประชุม และผ่านระบบ Zoom meeting ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ย้ำประชาชนใช้เทคโนโลยีอย่างรู้เท่าทัน วอนอย่าหลงเชื่อข่าวโควิด-19 ปลอม แนะตรวจสอบแหล่งข้อมูลทุกครั้งก่อนแชร์
วันจันทร์ที่ 21 กุมภาพันธ์ 2565
โฆษกรัฐบาลเผย นายกฯ ย้ําประชาชนใช้เทคโนโลยีอย่างรู้เท่าทัน วอนอย่าหลงเชื่อข่าวโควิด-19 ปลอม แนะตรวจสอบแหล่งข้อมูลทุกครั้งก่อนแชร์
โฆษกรัฐบาลเผย นายกฯ ย้ําประชาชนใช้เทคโนโลยีอย่างรู้เท่าทัน วอนอย่าหลงเชื่อข่าวโควิด-19 ปลอม แนะตรวจสอบแหล่งข้อมูลทุกครั้งก่อนแชร์ พร้อมกําชับผู้ว่าฯ ทุกจังหวัดและ สสจ. เร่งจัดการผู้ป่วยเข้าสู่ระบบการรักษา
วันที่ 21 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําทุกหน่วยงานที่เกี่ยวข้องเฝ้าระวังการสร้างข่าวปลอม และบิดเบือนข้อมูลนโยบายรัฐบาล และข่าวสารทางราชการโดยเฉพาะในเรื่องโควิด-19 จากการติดตามตรวจสอบของกระทรวงดิจิทัลเพื่อเศรษฐกิจและสังคม (ดศ.) พบว่าขณะนี้มีหลายข่าวที่มีการแชร์ข้อมูลจะมีการเชื่อมโยงกับสถานการณ์แพร่ระบาดโควิด-19 ในปัจจุบัน ซึ่งอยู่ในความสนใจของประชาชนติดตามข่าวสาร เพื่อล่อลวงให้คนเข้ามาคลิกอ่าน เกิดความตื่นตระหนก หลงเชื่อ และแชร์ข่าวปลอมโดยรู้ไม่เท่าทัน พร้อมกันนี้ก็ฝากย้ําเตือนไปยังประชาชนทุกคนใช้เทคโนโลยีและการรับข้อมูลข่าวต่าง ๆ อย่างรู้เท่าทัน อย่าหลงเชื่อข้อมูลข่าวสารที่ได้รับโดยทันที แต่ขอให้มีการพิจารณา คิดวิเคราะห์ และตรวจสอบข้อมูลจากแหล่งข้อมูลที่เชื่อถือได้ทุกครั้งก่อนเชื่อและเผยแพร่แชร์ข้อมูลออกไป เพื่อช่วยกันป้องกันข้อมูลคลาดเคลื่อนที่จะทําให้เกิดความเข้าใจผิดและนําไปสู่ความตื่นตระหนกและความวุ่นวายในสังคมได้ ขณะเดียวกัน นายกรัฐมนตรียังกําชับผู้ว่าราชการจังหวัด ทุกจังหวัด รวมทั้งสํานักงานสาธารณสุขจังหวัด (สสจ.) บริหารจัดการสถานการณ์การแพร่รระบาดในพื้นที่ รวมทั้งเร่งนําผู้ป่วยโควิด-19 เข้าสู่ระบบการรักษาตามลําดับอาการ
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยวันนี้ ( 21 กุมภาพันธ์ 2565) พบผู้ติดเชื้อเพิ่ม 18,883 ราย จําแนกเป็น ผู้ป่วยจากในประเทศ 18,721 ราย ผู้ป่วยมาจากต่างประเทศ 162 ราย รวมผู้ป่วยสะสม 507,763 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 14,914 ราย ทําให้หายป่วยสะสมอยู่ที่ 373,651 ราย (ตั้งแต่ 1 มกราคม 2565) โดยมีผู้ป่วยกําลังรักษา 166,397 ราย และเสียชีวิต 32 ราย
ขณะที่ตัวเลขการฉีดวัคซีนโควิด-19 ของประเทศไทย ตั้งแต่ 28 กุมภาพันธ์ 2564 - 19 กุมภาพันธ์ 2565 มีผู้ได้รับวัคซีน สะสม รวม 121,583,665 โดส ใน 77 จังหวัด แบ่งเป็น จํานวนผู้ได้รับวัคซีน เข็มที่ 1 สะสม : 53,100,356 ราย จํานวนผู้ได้รับวัคซีน เข็มที่ 2 สะสม : 49,458,760 รายจํานวนผู้ได้รับวัคซีน เข็มที่ 3 สะสม : 19,024,549 ราย
........................
รัฐบาลไทย-ข่าวทำเนียบรัฐบาล-ก.เกษตรฯ ปรับแผนเพิ่มประสิทธิภาพการประชาสัมพันธ์มาตรการช่วยเหลือลูกหนี้กองทุนจัดรูปที่ดิน
วันพฤหัสบดีที่ 26 พฤษภาคม 2565
ก.เกษตรฯ ปรับแผนเพิ่มประสิทธิภาพการประชาสัมพันธ์มาตรการช่วยเหลือลูกหนี้กองทุนจัดรูปที่ดิน
ก.เกษตรฯ ปรับแผนเพิ่มประสิทธิภาพการประชาสัมพันธ์มาตรการช่วยเหลือลูกหนี้กองทุนจัดรูปที่ดิน
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ครั้งที่ 2/2565 ณ ห้องประชุมกระทรวงเกษตรและสหกรณ์ และผ่านระบบการประชุมทางไกลออนไลน์ (Zoom Meeting) โดยมีหน่วยงานเข้าร่วม อาทิ สํานักงานจัดรูปที่ดินกลาง กรมชลประทาน ธนาคารเพื่อการเกษตรและสหกรณ์การเกษตร สํานักงานสภาพัฒนาการเศรษฐกิจและสังคมแห่งชาติ (สภาพัฒน์) กรมที่ดิน กรมบัญชีกลาง สํานักงานงบประมาณ สํานักงานเศรษฐกิจการเกษตร ซึ่งที่ประชุมได้รับทราบและรายงานสถานการณ์เงินกองทุนจัดรูปที่ดินผลการดําเนินงานทุนหมุนเวียน ประจําปีบัญชี 2564 และ ผลการดําเนินงานตามบันทึกข้อตกลงการประเมินผลการดําเนินงานของกองทุนจัดรูปที่ดิน ประจําปีบัญชี2565 (ไตรมาส 2) นอกจากนี้ ยังได้เห็นชอบแผนปรับปรุงพัฒนาประสิทธิภาพการดําเนินงานทุนหมุนเวียน ประจําปีบัญชี 2565 ด้านการเงิน โดยมีโครงการที่จะดําเนินการเพื่อให้ผลการดําเนินงานสูงขึ้นจํานวน 2 โครงการ คือ 1) โครงการรณรงค์ประชาสัมพันธ์มาตรการช่วยเหลือลูกหนี้กองทุนจัดรูปที่ดิน ครั้งที่ 2 และ 2) โครงการเยี่ยมเยือนลูกหนี้กองทุนจัดรูปที่ดิน
ในส่วนของการจัดทําและทบทวนคู่มือการบริหารความเสี่ยง และแผนการบริหารความเสี่ยงกองทุนจัดรูปที่ดิน ประจําปีบัญชี 2565 ตามที่กระทรวงการคลังและกองทุนจัดรูปที่ดิน ได้จัดทําบันทึกข้อตกลงการประเมินผลการดําเนินงานกองทุนจัดรูปที่ดิน ประจําปีบัญชี 2565 นั้น ที่ประชุมได้มีมติเห็นชอบคู่มือการบริหารความเสี่ยง และแผนการบริหารความเสี่ยงกองทุนจัดรูปที่ดิน ประจําปีบัญชี 2565
รัฐบาลไทย-ข่าวทำเนียบรัฐบาล-โฆษกรัฐบาลเผย​ "นายกฯ" มอบผู้ว่า ฯ เป็นผู้แทน มอบเงินช่วยเหลือครอบครัวเจ้าหน้าที่ตำรวจและอาสาสมัครทหารพราน เสียชีวิตจากเหตุความไม่สงบในพื้นที่ จ. นราธิวาส
วันอาทิตย์ที่ 3 ตุลาคม 2564
โฆษกรัฐบาลเผย​ "นายกฯ" มอบผู้ว่า ฯ เป็นผู้แทน มอบเงินช่วยเหลือครอบครัวเจ้าหน้าที่ตํารวจและอาสาสมัครทหารพราน เสียชีวิตจากเหตุความไม่สงบในพื้นที่ จ. นราธิวาส
โฆษกรัฐบาลเผย​ "นายกฯ" มอบผู้ว่า ฯ เป็นผู้แทน มอบเงินช่วยเหลือครอบครัวเจ้าหน้าที่ตํารวจและอาสาสมัครทหารพราน เสียชีวิตจากเหตุความไม่สงบในพื้นที่ จ. นราธิวาส
วันที่ 3 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เผยว่า วานนี้ ( 2 ต.ค. 64) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มอบหมายให้นายไกรศร วิศิษฎ์วงศ์ ผู้ว่าราชการจังหวัดนครศรีธรรมราช เป็นผู้แทน นําเงินช่วยเหลือไปมอบให้กับครอบครัว อส.ทพ. วัฎจักร พรหมนุ้ย ที่เสียชีวิตจากเหตุการณ์ความไม่สงบในพื้นที่ อ.ยี่งอ จ.นราธิวาส  ณ วัดควนยาว ต.เคร็ง อ.ชะอวด จ.นครศรีธรรมราช โดยมีนางวันดี พรหมนุ้ย มารดาของผู้เสียชีวิต เป็นผู้รับมอบ เพื่อเป็นขวัญและกําลังใจแก่ครอบครัวของผู้เสียชีวิต  ในการนี้ ยังมอบหมายผู้ว่าราชการจังหวัดชัยภูมิเป็นผู้แทน มอบเงินช่วยเหลือแก่ครอบครัว ร.ต.อ.ธีระศักดิ์ เครือคํา รอง สว.(สอบสวน) สภ.จะแนะ ที่เสียชีวิตจากเหตุการณ์เดียวกัน ณ​ วัดบุญเรือง บ้านโนนเห็ดไคล หมู่ที่ 5 ต.โนนกอก อ.เกษตรสมบูรณ์ จ.ชัยภูมิ ซึ่งนายราชันย์ ซุ้นหั้ว รองผู้ว่าราชการจังหวัดชัยภูมิ ในนามของนายไกรสร กองฉลาด ผู้ว่าราชการจังหวัดชัยภูมิ เป็นผู้แทนเดินทางไปมอบเงินช่วยเหลือครอบครัว โดยมีบิดา มารดาและญาติของผู้เสียชีวิต เป็นผู้รับมอบ
"นายกรัฐมนตรีฝากแสดงความเสียใจมายังครอบครัวผู้เสียชีวิตทั้งสองครอบครัว พร้อมให้จังหวัดดูแลพิธีบําเพ็ญกุศลอย่างสมเกียรติ ขณะเดียวกัน ได้สั่งการให้เจ้าหน้าที่เร่งติดตามจับกุมผู้กระทําความผิดมาดําเนินคดีตามกฎหมายอย่างเร่งด่วนด้วยแล้ว  ทั้งนี้ ยังฝากไปถึงเจ้าหน้าที่ทหาร ตํารวจ อาสาสมัครทุกนาย ในพื้นที่เสี่ยงภัย ขอให้ปฏิบัติหน้าทื่ด้วยความระมัดระวังยิ่งด้วย"  นายธนกรฯ กล่าว
-------------------------
รัฐบาลไทย-ข่าวทำเนียบรัฐบาล-๓ กุมภาพันธ์ วันทหารผ่านศึก
วันพฤหัสบดีที่ 3 กุมภาพันธ์ 2565
๓ กุมภาพันธ์ วันทหารผ่านศึก
ดอกป๊อปปี้ สีแดง นั้น เป็นสัญลักษณ์แทน ทหารผ่านศึก ผู้พิทักษ์รักษาประเทศชาติให้มีเอกราชอธิปไตย สีแดงของดอกป๊อปปี้ คือ เลือดของทหารหาญที่ได้หลั่งชโลมแผ่นดินไว้ด้วยความกล้าหาญ เสียสละอันสูงสุด
#กลาโหม135ปี #ทหารผ่านศึก #สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-สธ.เผยความครอบคลุมของวัคซีน ส่งผลให้กลุ่มเสี่ยงป่วยหนัก-เสียชีวิตลดลง
วันจันทร์ที่ 30 สิงหาคม 2564
สธ.เผยความครอบคลุมของวัคซีน ส่งผลให้กลุ่มเสี่ยงป่วยหนัก-เสียชีวิตลดลง
กระทรวงสาธารณสุข เผยแนวโน้มผู้สูงอายุป่วยโควิดรุนแรงและเสียชีวิตลดลง หลังฉีดวัคซีนได้ครอบคลุมมากขึ้น แสดงถึงประสิทธิผลของวัคซีนในการลดอาการรุนแรงและเสียชีวิต ตั้งเป้าหมายเร่งฉีดกลุ่มเสี่ยง 608 ครบ 2 เข็มให้ได้ 70% ภายในตุลาคมนี้
กระทรวงสาธารณสุข เผยแนวโน้มผู้สูงอายุป่วยโควิดรุนแรงและเสียชีวิตลดลง หลังฉีดวัคซีนได้ครอบคลุมมากขึ้นแสดงถึงประสิทธิผลของวัคซีนในการลดอาการรุนแรงและเสียชีวิต ตั้งเป้าหมายเร่งฉีดกลุ่มเสี่ยง 608 ครบ 2 เข็มให้ได้ 70% ภายในตุลาคมนี้
วันนี้ (30 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรคแถลงข่าวประสิทธิผลของวัคซีนโควิด 19 ในการลดป่วยรุนแรงและเสียชีวิต ว่า การฉีดวัคซีนโควิด 19 เมื่อวันที่ 29 สิงหาคม ฉีดได้ 275,188 โดส สะสม 30,954,477 โดส เป็นเข็มแรก 23,018,371 ราย ครอบคลุม 32% ของประชากร และครบ 2 เข็ม 7,350,348 ราย ครอบคลุม 10.2% ของประชากร สําหรับการฉีดวัคซีนในกลุ่มผู้สูงอายุ 60 ปีขึ้นไป ซึ่งเป็นกลุ่มที่มีอาการรุนแรงและเสียชีวิตสูง พบว่า เมื่อฉีดวัคซีนได้ครอบคลุมมากขึ้น แนวโน้มการเสียชีวิตลดลงชัดเจน จากสัปดาห์ที่ 22 ฉีดวัคซีนครอบคลุมร้อยละ 0.8 เมื่อถึงสัปดาห์ที่ 34 ฉีดได้ครอบคลุมร้อยละ 41 อัตราเสียชีวิตที่เคยสูงสุดถึงร้อยละ 18.34 ในสัปดาห์ที่ 25 ลดลงครึ่งหนึ่ง เหลือเพียงร้อยละ 9.27 ในสัปดาห์ที่ 30 และอัตราการป่วยรุนแรง/ ปอดอักเสบลดลงด้วยเช่นกัน
นายแพทย์เฉวตสรรกล่าวต่อว่า สําหรับแผนการจัดหาวัคซีนโควิด 19 ตั้งแต่กันยายน-ธันวาคม 2564จะมีวัคซีนซิโนแวค12 ล้านโดสในเดือนกันยายน-ตุลาคม เพื่อฉีดเป็นเข็ม 1 ในสูตรวัคซีนไขว้ ส่วนแอสตร้าเซนเนก้าจะส่งมอบให้ครบ61 ล้านโดสในปีนี้ โดยกันยายนส่งมอบ 7.3 ล้านโดส และตุลาคม-ธันวาคม เดือนละ 10 ล้านโดสส่วนไฟเซอร์ 30 ล้านโดส จะส่งมอบกันยายน 2 ล้านโดส ตุลาคม 8 ล้านโดส และพฤศจิกายน-ธันวาคมเดือนละ 10 ล้านโดส รวมวัคซีนที่จัดหาได้ในปี 2564 ทั้งสิ้น 124 ล้านโดส เมื่อรวมกับวัคซีนซิโนฟาร์มและโมเดอร์นาทําให้ไทยมีวัคซีน 140 ล้านโดส
ในการกระจายวัคซีนฉีดให้กลุ่มต่าง ๆ จะมีคณะกรรมการผู้เชี่ยวชาญและคณะกรรมการวิชาการให้ความเห็น โดยมีแผนฉีดวัคซีนเข็มแรกในกลุ่มเสี่ยง 608 ให้ได้ 70% ในพื้นที่ 12 จังหวัดภายในเดือนสิงหาคม และทุกจังหวัดในเดือนกันยายน และจะฉีดวัคซีนเข็ม 2 ในกลุ่มเสี่ยง 608 ให้มากกว่า 70% ในเดือนตุลาคม สําหรับประชาชนกลุ่มอื่นๆ จะฉีดเข็มแรกครอบคลุม 50% ทั้งประเทศในเดือนตุลาคม และครอบคลุม 70% ในเดือนพฤศจิกายน ทั้งนี้ ภายในธันวาคมทุกพื้นที่ต้องฉีดวัคซีนครบ 2 เข็มให้ได้ 70% อย่างไรก็ตาม การลดจํานวนผู้ติดเชื้อและผู้เสียชีวิต นอกจากการฉีดวัคซีนให้ครอบคลุมประชากรแล้ว ยังต้องอาศัยความร่วมมือของประชาชนในการปฏิบัติตามมาตรการป้องกันตนเองขั้นสูงสุดตลอดเวลา รวมถึงองค์กรต่าง ๆ ต้องเข้มมาตรการป้องกันภายในองค์กรด้วย
******************************** 30 สิงหาคม 2564
*******************************************************
รัฐบาลไทย-ข่าวทำเนียบรัฐบาล-ข่าวดี! ซาอุฯ ไฟเขียว นำเข้าไก่ไทย จาก 11 โรงงานที่ตรวจผ่านแล้ว มีผลทันที
วันพุธที่ 16 มีนาคม 2565
ข่าวดี! ซาอุฯ ไฟเขียว นําเข้าไก่ไทย จาก 11 โรงงานที่ตรวจผ่านแล้ว มีผลทันที
.....
กระทรวงพาณิชย์ เผยข่าวดี เมื่อประเทศซาอุดีอาระเบีย อนุญาตให้นําเข้าไก่สด ไก่แช่เย็น ไก่แช่แข็ง และแปรรูปจาก 11 โรงงานของประเทศไทยที่ผ่านการตรวจสอบมาตรฐานแล้วในช่วงปีที่ผ่านมา โดยให้มีผลทันที ถือเป็นผลสําเร็จในการดําเนินการให้สามารถส่งไก่ไปขายยังตลาดซาอุดิอาระเบียได้อีกครั้ง
.
ปัจจุบันซาอุดีอาระเบียนําเข้าไก่มากถึงปีละ 5.9 แสนตัน นําเข้าจากบราซิล 70% และอีก 30% นําเข้าจากยูเครนและฝรั่งเศส ซึ่งผลจากการอนุญาตในครั้งนี้ ไทยจะมีโอกาสเข้าไปมีส่วนแบ่งการตลาดในซาอุดีอาระเบียได้ ซึ่งกระทรวงพาณิชย์ได้เน้นย้ําให้หน่วยงานที่เกี่ยวข้องคํานึงถึงปริมาณไก่ที่บริโภคในประเทศ โดยจะต้องดูว่าหากส่งออกไปจะต้องไม่ให้กระทบต่อราคาและปริมาณไม่ให้ส่งผลกระทบต่อประชาชน
.
ขณะเดียวกัน เว็บไซต์องค์การอาหารและยาซาอุดีอาระเบีย SFDA ได้เปลี่ยนสถานะการนําเข้าสินค้าสัตว์ปีกและผลิตภัณฑ์สัตว์ปีกจากประเทศไทย จาก “Banned” เป็น “Permitted” โดยรายชื่อสถานประกอบการส่งออกที่อนุญาตขึ้นทะเบียนจํานวน 11 แห่ง ประกอบด้วย โรงฆ่าสัตว์ปีก โรงตัดแต่ง และโรงงานแปรรูป สามารถดูข้อมูลได้ที่https://www.sfda.gov.sa/en/list_countries
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ชัยวุฒิ” พร้อมผู้บริหารดีอีเอส ร่วมพิธีถวายสัตย์ ปฏิญาณตนเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 ก.ค. 2565
วันพุธที่ 27 กรกฎาคม 2565
“ชัยวุฒิ” พร้อมผู้บริหารดีอีเอส ร่วมพิธีถวายสัตย์ ปฏิญาณตนเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 ก.ค. 2565
“ชัยวุฒิ” พร้อมผู้บริหารดีอีเอส ร่วมพิธีถวายสัตย์ ปฏิญาณตนเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 ก.ค. 2565
เมื่อวันที่ 27 ก.ค.65 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ผู้บริหารกระทรวงฯ หัวหน้าหน่วยงานในสังกัดกระทรวงฯ ข้าราชการ พนักงาน เจ้าหน้าที่ เข้าร่วมพิธีถวายสัตย์ ปฏิญาณตนเป็นข้าราชการที่ดีและพลังของแผ่นดิน ต่อหน้าพระบรมฉายาลักษณ์พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 ณ ลานอเนกประสงค์ ชั้น 2 ศูนย์ราชการเฉลิมพระเกียรติฯ 80 พรรษา แจ้งวัฒนะ เพื่อแสดงความมุ่งมั่นแน่วแน่ที่จะเป็นข้าราชการที่ดีปฏิบัติหน้าที่ตามรอยพระยุคลบาทในฐานะข้าของแผ่นดินให้เกิดประโยชน์สุขต่อประชาชนและประเทศชาติสืบไป
*********************
รัฐบาลไทย-ข่าวทำเนียบรัฐบาล-รมช.สธ. นำคณะผู้บริหาร ผู้แทนพยาบาล ถวายราชสักการะสมเด็จย่า เนื่องในวันพระราชสมภพและวันพยาบาลแห่งชาติ
วันพฤหัสบดีที่ 21 ตุลาคม 2564
รมช.สธ. นําคณะผู้บริหาร ผู้แทนพยาบาล ถวายราชสักการะสมเด็จย่า เนื่องในวันพระราชสมภพและวันพยาบาลแห่งชาติ
รัฐมนตรีช่วยว่าการกระทรวงสาธารณสุข นําข้าราชการ ผู้แทนพยาบาลภาครัฐและเอกชน วางพานพุ่มถวายราชสักการะ สมเด็จพระศรีนครินทราบรมราชชนนี เนื่องวันคล้ายวันพระราชสมภพและวันพยาบาลแห่งชาติ
รัฐมนตรีช่วยว่าการกระทรวงสาธารณสุข นําข้าราชการ ผู้แทนพยาบาลภาครัฐและเอกชน วางพานพุ่มถวายราชสักการะ สมเด็จพระศรีนครินทราบรมราชชนนี เนื่องวันคล้ายวันพระราชสมภพและวันพยาบาลแห่งชาติ น้อมรําลึกถึงพระมหากรุณาธิคุณที่ทรงอุทิศพระองค์ปฏิบัติพระราชภารกิจพัฒนาสุขภาพและความเป็นอยู่ของประชาชน และทรงมีพระเมตตาต่อวิชาชีพการพยาบาลและการผดุงครรภ์อย่างหาที่สุดมิได้
วันนี้ (21 ตุลาคม 2564) ที่ กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข รศ.ดร.ทัศนา บุญทอง นายกสภาการพยาบาล และรศ.สุปาณี เสนาดิสัย นายกสมาคมพยาบาลแห่งประเทศไทยฯ นําผู้บริหาร ข้าราชการ เจ้าหน้าที่ ผู้แทนพยาบาลจากภาครัฐและเอกชน และนักศึกษาพยาบาล ร่วมพิธีวางพานพุ่มถวายราชสักการะสมเด็จพระศรีนครินทราบรมราชชนนี ณ พระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี เนื่องในวันคล้ายวันพระราชสมภพของสมเด็จพระศรีนครินทราบรมราชชนนี และวันพยาบาลแห่งชาติ
ดร.สาธิต กล่าวว่า คณะรัฐมนตรีมีมติกําหนดให้วันที่21 ตุลาคม ของทุกปี เป็นวันพยาบาลแห่งชาติ ซึ่งมีความสําคัญยิ่งสําหรับผู้ประกอบวิชาชีพการพยาบาลและการผดุงครรภ์ในประเทศไทย เนื่องจากเป็นวันคล้ายวันพระราชสมภพของสมเด็จพระศรีนครินทราบรมราชชนนี ทรงอุทิศพระองค์ปฏิบัติพระราชภารกิจพัฒนาสุขภาพและความเป็นอยู่ของประชาชน เสริมสร้างและพัฒนางานด้านสุขอนามัยแก่ประชาชนในประเทศไทย ด้วยทรงตระหนักในปัญหาความทุกข์ยากเดือดร้อนด้านสุขอนามัย โรคภัยต่าง ๆ ของประชาชนในชนบทที่ห่างไกล และทรงมีพระเมตตาต่อวิชาชีพการพยาบาลและการผดุงครรภ์อย่างหาที่สุดมิได้
วันที่21 ตุลาคม ของทุกปี ผู้ประกอบวิชาชีพการพยาบาลและการผดุงครรภ์ทั่วประเทศ จึงพร้อมใจกันน้อมรําลึกถึงพระมหากรุณาธิคุณของพระองค์ ที่ทรงมีต่อพสกนิกรชาวไทย และต่อผู้ประกอบวิชาชีพการพยาบาลและการผดุงครรภ์ทั่วประเทศ ตลอดจนพร้อมใจกันประกอบกิจกรรมเฉลิมพระเกียรติคุณให้แผ่ไพศาล
******************************** 21 ตุลาคม 2564
รัฐบาลไทย-ข่าวทำเนียบรัฐบาล-บขส. ชวนเที่ยวเดือนมกราคม “ไหว้พระเมืองเก่า เล่าเรื่องประวัติศาสตร์ บรรยากาศอโยธยา” แบบ One Day Trip ในวันที่ 29 มกราคม 2565
วันศุกร์ที่ 14 มกราคม 2565
บขส. ชวนเที่ยวเดือนมกราคม “ไหว้พระเมืองเก่า เล่าเรื่องประวัติศาสตร์ บรรยากาศอโยธยา” แบบ One Day Trip ในวันที่ 29 มกราคม 2565
ติดต่อสอบถาม โทร. 02-5378737 หรือ 083-4209987
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส.
ได้จัดโครงการ “ไหว้พระเมืองเก่า เล่าเรื่องประวัติศาสตร์ บรรยากาศอโยธยา” เพื่อส่งเสริมการท่องเที่ยวในรูปแบบ
วิถีใหม่ จึงขอเชิญชวนผู้ที่สนใจร่วมเที่ยวอยุธยาเมืองเก่าและไหว้พระขอพร เสริมสร้างความเป็นสิริมงคลต้อนรับปี 2565 ในรูปแบบ One Day Trip (ไป-กลับ) ในวันที่ 29 มกราคม 2565 อัตรา ค่าโดยสาร 359 บาทต่อท่าน
รวมประกันอุบัติเหตุทุกที่นั่ง แต่ไม่รวมค่าใช้จ่ายส่วนตัวอื่น ๆ เช่น ค่าอาหาร ค่าเครื่องดื่ม และค่าธรรมเนียมสถานที่ท่องเที่ยว ทั้งนี้ ผู้ที่เดินทางจะต้องเป็นผู้ที่ได้รับวัคซีนป้องกัน COVID-19 ครบจํานวน 2 เข็ม สามารถสมัครเข้าร่วมโครงการและสํารองที่นั่งได้ที่งานการตลาดและลูกค้าสัมพันธ์กองสื่อสารองค์กรและการตลาด โทร. 02-5378737 หรือ 083-4209987 ได้ตั้งแต่วันนี้เป็นต้นไป
บขส. ได้รับมาตรฐานความปลอดภัยด้านสุขอนามัย SHA Plus พร้อมให้บริการด้วยรถโดยสาร พนักงานที่มีคุณภาพ โดยพนักงานด่านหน้าที่ให้บริการประชาชนได้รับวัคซีนบูสเตอร์โดสครบ 100% รวมทั้ง บขส. ได้จัดการเดินรถ
ตามมาตรการสาธารณสุขอย่างเคร่งครัด พร้อมขอความร่วมมือผู้ใช้บริการ สวมหน้ากากอนามัย สแกนแอปพลิเคชันไทยชนะ ก่อนและหลังใช้บริการ เพื่อความปลอดภัยในการเดินทาง
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ปลื้ม “สวนเบญจกิติ” แลนด์มาร์คแห่งใหม่ใจกลางกรุงเทพฯ ตอบโจทย์ชีวิตคนกรุง ปรับโฉมกรุงเทพฯ เป็นเมือง Amazing Natural Park
วันอังคารที่ 14 มิถุนายน 2565
โฆษกรัฐบาลเผย “นายกฯ” ปลื้ม “สวนเบญจกิติ” แลนด์มาร์คแห่งใหม่ใจกลางกรุงเทพฯ ตอบโจทย์ชีวิตคนกรุง ปรับโฉมกรุงเทพฯ เป็นเมือง Amazing Natural Park
โฆษกรัฐบาลเผย “นายกฯ” ปลื้ม “สวนเบญจกิติ” แลนด์มาร์คแห่งใหม่ใจกลางกรุงเทพฯ ตอบโจทย์ชีวิตคนกรุง ปรับโฉมกรุงเทพฯ เป็นเมือง Amazing Natural Park
วันนี้ (14 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่สวนเบญจกิติ เป็นอีกสถานที่สําคัญให้ประชาชนเยี่ยมชม และทํากิจกรรมหลังสถานการณ์โควิด-19 คลี่คลายและมีการผ่อนคลายมาตรการต่างๆ ซึ่งขณะนี้ได้รับความนิยมจากประชาชนทุกกลุ่มวัย ทั้งชาวไทยและชาวต่างชาติ ถือเป็นแลนด์มาร์คแห่งใหม่ของกรุงเทพมหานคร ในการจัดกิจกรรมที่เป็นประโยชน์และสร้างสีสันให้แก่พี่น้องประชาชน
โฆษกประจําสํานักนายกรัฐมนตรี กล่าวว่า ที่ผ่านมานายกรัฐมนตรี ได้สั่งให้หน่วยงานที่เกี่ยวข้องร่วมมือกับกองทัพเข้ามาพัฒนาพื้นที่เดิมของโรงงานยาสูบเป็นสวนเบญจกิติ ตั้งใจให้เป็นปอดแห่งใหม่ใจกลางกรุงเทพฯ โดยออกแบบภายใต้แนวคิด “ปลูกป่าในใจคน” เพื่อสืบสานพระราชปณิธาน ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ด้วยการสร้างความผูกพันและปลูกฝังจิตสํานึก รักในคุณค่าของป่าและน้ํา ซึ่งเป็นจุดเริ่มต้นของระบบนิเวศที่มีความสําคัญต่อทุกชีวิต และปลูกฝังการมีส่วนร่วมและสํานึกหวงแหนดูแลทรัพยากรธรรมชาติและสภาพแวดล้อมอย่างยั่งยืน ซึ่งล่าสุด กองทัพบกได้ จัดกิจกรรม “ดนตรีในสวน” เติมพลังกายพลังใจคืนความสุขให้กับชาวกรุงเทพฯ โดยกองทัพบกจัดวงดนตรี 5 วง สลับหมุนเวียนไปบรรเลงขับกล่อมสร้างความสุขให้ประชาชนที่มาออกกําลังกายและพักผ่อน ตลอดเดือนมิถุนายนถึงสิงหาคมนี้ ในช่วงเย็นของวันหยุดสุดสัปดาห์ เวลา 17.00-19.00 น.
นายธนกรฯ กล่าวเพิ่มเติมว่า ภายในสวนเบญจกิติ ประกอบด้วยพื้นที่และกิจกรรมที่หลากหลาย ตอบโจทย์ประชาชนทุกเพศ ทุกวัย รวมถึงประชาชนกลุ่มเปราะบางสามารถเข้าถึงได้ อาทิ เส้นทางออกกําลังกาย ซึ่งแบ่งเป็นเส้นทางเดินลัดเลาะชมธรรมชาติ 5.8 กิโลเมตร เส้นทางวิ่ง 2.8 กิโลเมตร และเส้นทางจักรยาน 3.4 กิโลเมตร นอกจากนี้ เด็กและเยาวชนยังจะได้ศึกษาระบบนิเวศและธรรมชาติ โดยมีแปลงนาสาธิต ศูนย์การเรียนรู้ พิพิธภัณฑ์ ลานกิจกรรมและอัฒจันทร์ที่รองรับผู้ใช้งานกว่า 15,000 คน รวมทั้งยังมีทางเดิน Skywalk ระยะทาง 1.6 กิโลเมตรเชื่อมต่อไปถึงสวนลุมพินี และแผนเชื่อมโยงในอนาคตคือจะเชื่อมต่อไปยังสวนสาธารณะใกล้เคียง ถือเป็นโอกาสปรับโฉมกรุงเทพฯ ให้เป็นเมือง Amazing Natural Park ด้วย
“นายกรัฐมนตรีให้ความสําคัญและผลักดันโครงการเพื่อเสริมสร้างคุณภาพชีวิต ความเป็นอยู่แก่พี่น้องประชาชนมาโดยตลอด โดยสวนเบญจกิติ เป็นหนึ่งในโครงการสําคัญที่นายกรัฐมนตรีมีความตั้งใจ เพิ่มพื้นที่สีเขียวใจในเมือง ลดปัญหาฝุ่นละออง PM2.5 และเพิ่มพื้นที่สาธารณะให้ประชาชนทุกกลุ่มมีสถานที่พักผ่อนหย่อนใจ ได้สัมผัสเรียนรู้ธรรมชาติ และประกอบกิจกรรมต่าง ๆ ซึ่งตอบโจทย์วิถี New Normal และยังเป็นสัญลักษณ์เชื่อมความผูกพันระหว่างปวงชนชาวไทยกับสถาบันพระมหากษัตริย์ รวมถึงเป็น 1 ในแลนด์มาร์คสําคัญของไทยที่ดึงดูด เชื่อมโยง และตอบโจทย์การท่องเที่ยวเชิงอนุรักษ์สิ่งแวดล้อมและทรัพยากรธรรมชาติในอนาคต” นายธนกรฯ กล่าว
รัฐบาลไทย-ข่าวทำเนียบรัฐบาล-“อนุทิน” รับมอบเครื่องมือและอุปกรณ์ทางการแพทย์ ส่งมอบให้ รพ.บุษราคัม และรพ.สังกัด สธ. 15 แห่ง
วันอังคารที่ 22 มิถุนายน 2564
“อนุทิน” รับมอบเครื่องมือและอุปกรณ์ทางการแพทย์ ส่งมอบให้ รพ.บุษราคัม และรพ.สังกัด สธ. 15 แห่ง
รองนายกรัฐมนตรีและรัฐมนตรีว่าการกระทรวงสาธารณสุข รับมอบเครื่องมือและอุปกรณ์ทางการแพทย์มูลค่า 1 ล้านบาท จากบริษัทในเครือจีเอฟพีที เพื่อสนับสนุนการดําเนินงานในสถานการณ์โควิด 19
วันนี้ (22 มิถุนายน 2564) ที่ สํานักงานปลัดกระทรวงสาธารณสุข นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข นพ.ณรงค์ สายวงศ์ รองปลัดกระทรวงสาธารณสุข และคณะผู้บริหาร รับมอบเครื่องมือและอุปกรณ์ทางการแพทย์ มูลค่า 1 ล้านบาท
นายอนุทิน กล่าวว่า ในนามของรัฐบาลและกระทรวงสาธารณสุข ขอขอบคุณ คุณประสิทธิ์ ศิริมงคลเกษม ประธานกรรมการบริษัทในเครือจีเอฟพีที และคณะ ที่มีจิตกุศลนําเครื่องมือแพทย์มามอบให้ในวันนี้ ซึ่งในเจตจํานงของท่านมีความประสงค์ที่จะมอบเครื่องวัดความดันชนิดสอดแขน จํานวน 15 เครื่อง ให้ 15 โรงพยาบาลในสังกัดกระทรวงสาธารณสุข และมอบเครื่องช่วยหายใจ แบบHigh Flow ให้โรงพยาบาลบุษราคัม จํานวน 1 เครื่อง เครื่องมือแพทย์ที่ท่านมอบให้ ถือเป็นสิ่งจําเป็นและมีประโยชน์อย่างมากในสถานการณ์โควิด 19 ขณะนี้ ขอให้มั่นใจได้ว่าโรงพยาบาลจะได้นําไปใช้ประโยชน์ในการดูแลผู้ป่วยอย่างเต็มที่ กระทรวงสาธารณสุขจะเร่งดําเนินการจัดส่งสิ่งของบริจาคไปยังพื้นที่ต่างๆ ตามเจตนารมณ์ของผู้บริจาคโดยเร็ว
ทั้งนี้ โรงพยาบาล 15 แห่งที่ได้รับเครื่องวัดความดัน ได้แก่ รพ.โกรกพระ จ.นครสวรรค์ รพ.มโนรมย์จ.ชัยนาท รพ.ปากพลี จ.นครนายก รพ.มวกเหล็ก จ.สระบุรี รพ.พรหมบุรี จ.สิงห์บุรี รพ.ทับสะแก จ.ประจวบคีรีขันธ์ รพ.หลวงพ่อเปิ่น จ.นครปฐม รพ.เกาะกูด จ.ตราด รพ.แก่งหางแมว จ.จันทบุรี รพ.พนมดงรักเฉลิมพระเกียรติ 80 พรรษา จ.สุรินทร์ รพ.ลําพูน รพ.ลําปาง รพ.ศรีสังวรสุโขทัย รพ.พนมไพร จ.ร้อยเอ็ด และรพ.ชุมพร
********************************** 22 มิถุนายน 2564
รัฐบาลไทย-ข่าวทำเนียบรัฐบาล-สธ. เพิ่ม สายด่วน 02-590-4111 ให้คำปรึกษา คัดกรองอาการ ผู้ติดเชื้อโควิด 19 ที่กักตัวที่บ้าน
วันศุกร์ที่ 25 กุมภาพันธ์ 2565
สธ. เพิ่ม สายด่วน 02-590-4111 ให้คําปรึกษา คัดกรองอาการ ผู้ติดเชื้อโควิด 19 ที่กักตัวที่บ้าน
รัฐมนตรีช่วยว่าการกระทรวงสาธารณสุข เผย กระทรวงสาธารณสุขเพิ่มช่องทางให้คําปรึกษา คัดกรองอาการผู้ติดเชื้อโควิด 19 ที่กักตัวที่บ้าน และประสานส่งต่อหากมีอาการรุนแรงขึ้น ผ่านสายด่วน COVID Watch 02-590-4111 ให้เข้าสู่ระบบได้รวดเร็วยิ่งขึ้น
รัฐมนตรีช่วยว่าการกระทรวงสาธารณสุข เผย กระทรวงสาธารณสุขเพิ่มช่องทางให้คําปรึกษา คัดกรองอาการผู้ติดเชื้อโควิด 19 ที่กักตัวที่บ้าน และประสานส่งต่อหากมีอาการรุนแรงขึ้น ผ่านสายด่วน COVID Watch 02-590-4111 ให้เข้าสู่ระบบได้รวดเร็วยิ่งขึ้น เพื่อสร้างความมั่นใจ ลดความวิตกกังวล และแบ่งเบาภาระสายด่วน 1330
วันนี้ (25 กุมภาพันธ์ 2565) ที่ กรมอนามัย จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขให้สัมภาษณ์ภายหลังตรวจเยี่ยม ศูนย์สายด่วนผู้พิทักษ์อนามัย COVID Watch “สร้างความรอบรู้อยู่กับโควิด” ว่า ในช่วงสถานการณ์ที่ผู้ติดเชื้อโควิด 19 มีแนวโน้มเพิ่มมากขึ้น และกว่า 90% เป็นผู้ที่ไม่มีอาการ กระทรวงสาธารณสุขได้มีนโยบายให้ผู้ติดเชื้อกลุ่มสีเขียวเข้ารับการรักษาแบบ Home Isolation ทําให้มีผู้ติดต่อสายด่วน 1330 ของสํานักงานหลักประกันสุขภาพแห่งชาติ และ 1669 ของสถาบันการแพทย์ฉุกเฉินแห่งชาติจํานวนมาก ส่งผลให้ไม่สามารถติดต่อได้ หรือไม่ได้รับการติดต่อกลับตามระยะเวลาที่กําหนด จึงมอบหมายให้กรมอนามัยเปิดสายด่วน 02-590-4111 จํานวน 10 คู่สาย ช่วยให้คําปรึกษา คําแนะนํา ประสานงานเกี่ยวกับอาหาร ยา เครื่องตรวจวัดอุณหภูมิ สําหรับผู้ที่ติดเชื้อแล้วต้องการรักษาตัวที่บ้าน คล้ายกับการรักษาแบบผู้ป่วยนอก รวมถึงช่วยคัดกรองและแยกผู้ป่วยให้เข้ารับการักษาตามกลุ่มอาการ โดยมีการทํางานเป็นเครือข่ายร่วมกับกรมการแพทย์ และกรมสนับสนุนบริการสุขภาพ ทั้งนี้ เพื่อช่วยลดความวิตกกังวล สร้างความมั่นใจให้กับผู้ป่วยในระบบการรักษาแบบ Home Isolation ว่ามีความปลอดภัย
ทั้งนี้ สายด่วนผู้พิทักษ์อนามัย COVID Watch 02-590-4111 มีเจ้าหน้าที่รับสายทุกวัน ตั้งแต่เวลา 07.30-20.30 น. นอกจากนี้ ยังมีเพจเฟซบุ๊ค COVID Watch เพื่อให้คําปรึกษา อีกช่องทางหนึ่ง โดยเฉพาะเมื่อนอกเวลา จะมีการรับฝากข้อความเพื่อติดต่อกลับ
**************************************** 25 กุมภาพันธ์ 2565
รัฐบาลไทย-ข่าวทำเนียบรัฐบาล-สธ.เร่งฉีดวัคซีนสร้างความปลอดภัยการเข้าใช้บริการร้านอาหาร
วันศุกร์ที่ 3 กันยายน 2564
สธ.เร่งฉีดวัคซีนสร้างความปลอดภัยการเข้าใช้บริการร้านอาหาร
กระทรวงสาธารณสุข เปิดบริการฉีดวัคซีนในกลุ่มผู้ให้บริการร้านอาหาร เจ้าของกิจการ พนักงาน ลูกจ้าง ในกทม. และปริมณฑล 60,000 ราย ที่ศูนย์ฉีดวัคซีนสถานีกลางบางซื่อ เพื่อเปิดร้านได้อย่างปลอดภัย สร้างความมั่นใจแก่ผู้รับบริการ
กระทรวงสาธารณสุข เปิดบริการฉีดวัคซีนในกลุ่มผู้ให้บริการร้านอาหาร เจ้าของกิจการ พนักงาน ลูกจ้างในกทม. และปริมณฑล 60,000 ราย ที่ศูนย์ฉีดวัคซีนสถานีกลางบางซื่อ เพื่อเปิดร้านได้อย่างปลอดภัย สร้างความมั่นใจแก่ผู้รับบริการ ส่วนวัคซีนไฟเซอร์เตรียมฉีดในเด็กอายุ 12-18 ปี กลุ่มเสี่ยงและใช้เป็นเข็มกระตุ้น
วันนี้ (3 กันยายน 2564) ที่ศูนย์ฉีดวัคซีนกลางบางซื่อ กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นางฐนิวรรณ กุลมงคล นายกสมาคมภัตตาคารไทย เยี่ยมชมการให้บริการฉีดวัคซีนโควิด 19 แก่ผู้ประกอบการ พนักงานร้านอาหาร กลุ่มสมาคมภัตตาคารไทย โดยมีนพ.โสภณ เมฆธนที่ปรึกษารัฐมนตรีว่าการกระทรวงสาธารณสุข นพ.สมศักดิ์ อรรฆศิลป์ อธิบดีกรมการแพทย์ และคณะผู้บริหารให้การต้อนรับ
นายอนุทิน กล่าวว่า ภายหลังรัฐบาลอนุญาตให้เปิดบริการสถานประกอบการและกิจการร้านอาหารภายใต้มาตรการที่กําหนด โดยเฉพาะเขตพื้นที่ กทม.และปริมณฑล ซึ่งเป็นพื้นที่ควบคุมสูงสุดและเข้มงวด กระทรวงสาธารณสุขได้รับการประสานจากสมาคมภัตตาคารไทยในการฉีดวัคซีนให้กับกลุ่มผู้ประกอบการร้านอาหาร ซึ่งเป็นหนึ่งในมาตรการสร้างความปลอดภัยให้กับทั้งผู้ให้บริการและประชาชนผู้มาใช้บริการ โดยให้บริการที่ศูนย์ฉีดวัคซีนกลางบางซื่อผ่านการลงทะเบียนรูปแบบองค์กร เป้าหมาย 60,000 คน ในจํานวนนี้ประมาณ 30,000 คน ได้รับการฉีดวัคซีนไปก่อนหน้าแล้ว กลุ่มที่เหลือจะฉีดให้ครบภายใน 2 สัปดาห์ สําหรับพนักงานหรือลูกจ้างของร้านค้า แผงลอย ที่ไม่ได้อยู่ในสมาคมภัตตาคารไทย สามารถประสานผ่านสมาคมฯ เพื่อขอเข้ารับการฉีดวัคซีนได้ ส่วนแรงงานข้ามชาติจะหาแนวทางร่วมกับฝ่ายความมั่นคง เพื่อให้ได้รับการฉีดทุกคน
นายอนุทินกล่าวต่อว่า กลุ่มผู้ประกอบการร้านอาหารทุกคนจะได้รับการฉีดวัคซีนสูตรไขว้ซิโนแวคเป็นเข็มแรกตามด้วยแอสตร้าเซนเนก้า มีระยะห่างระหว่างเข็มประมาณ 3 สัปดาห์ ซึ่งมีหลักฐานทางวิชาการว่ามีความปลอดภัย ทําให้มีภูมิคุ้มกันสูง สามารถรับมือกับเชื้อโควิดสายพันธุ์เดลตาได้ อย่างไรก็ตาม แม้ได้รับการฉีดวัคซีนแล้วยังคงต้องป้องกันตนเองอย่างสูงสุด ทั้ง การสวมหน้ากาก หมั่นล้างมือ เว้นระยะห่าง ที่สําคัญต้องดูแลจัดการสิ่งแวดล้อมในร้านให้มีการถ่ายเทอากาศที่ดี ทําความสะอาดจุดสัมผัสร่วมบ่อยๆ เพื่อลดการรับและแพร่เชื้อไปสู่ประชาชนที่มาใช้บริการ
สําหรับวัคซีนไฟเซอร์ ได้วางแผนที่จะฉีดให้กับกลุ่มเด็ก เยาวชน อายุ 12-18 ปี ซึ่งประเทศไทยมีประมาณ 5 ล้านคน โดยจัดการฉีดในสถานศึกษา ภายใต้ระบบการบริการและเฝ้าระวังตามมาตรฐานของกระทรวงสาธารณสุขเพื่อให้เกิดความปลอดภัยสูงสุด รวมถึงฉีดให้กับกลุ่มเสี่ยง และใช้เป็นเข็มกระตุ้นด้วย
******************************** 3 กันยายน 2564
รัฐบาลไทย-ข่าวทำเนียบรัฐบาล-ศปม. เสริมกำลังสายด่วน 1330 รับเรื่องผู้ป่วยโควิดเข้าสู่ระบบการรักษาโดยเร็ว
วันพฤหัสบดีที่ 10 มีนาคม 2565
ศปม. เสริมกําลังสายด่วน 1330 รับเรื่องผู้ป่วยโควิดเข้าสู่ระบบการรักษาโดยเร็ว
.....
ศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) จัดกําลังพลสนับสนุนเจ้าหน้าที่สายด่วน 1330 จํานวน 200 คู่สาย เพื่อเพิ่มประสิทธิภาพการรับเรื่องจากประชาชน ซึ่งเป็นผู้ที่ผ่านการอบรมจาก สปสช. ในการบันทึกข้อมูลเข้าระบบ การรับเคสที่มีความซับซ้อน รวมถึงส่งต่อเคสด่วนไปยังสถาบันการแพทย์ฉุกเฉินแห่งชาติ 1669
.
โดยเป็นกําลังพลที่มีความสามารถในการพิมพ์ข้อมูลคอมพิวเตอร์ มีทักษะการพูดคุยที่สุภาพ ใจเย็น มีความอดทน พร้อมเร่งนําผู้ป่วยติดเชื้อโควิด-19 เข้าสู่ระบบการรักษาโดยเร็วที่สุด
.
อ่านเพิ่มเติม คลิกhttps://www.thaigov.go.th/news/contents/details/52341
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุทิน เผยความคืบหน้า พรบ.กัญชา กัญชง ฉบับใหม่ เตรียมนำเสนอเข้าที่ประชุมรัฐสภา
วันศุกร์ที่ 5 สิงหาคม 2565
อนุทิน เผยความคืบหน้า พรบ.กัญชา กัญชง ฉบับใหม่ เตรียมนําเสนอเข้าที่ประชุมรัฐสภา
รองนายกรัฐมนตรีแลรัฐมนตรีว่าการกระทรวงสาธารณสุข เผยความคืบหน้า พระราชบัญญัติกัญชา กัญชง ฉบับใหม่ ขณะนี้ขั้นตอนการแปรญัตติมีการรับฟังข้อมูลจากทุกภาคส่วน หากเสร็จสิ้น เตรียมนําเสนอต่อที่ประชุมรัฐสภาต่อไป
ิ    รองนายกรัฐมนตรีแลรัฐมนตรีว่าการกระทรวงสาธารณสุข เผยความคืบหน้า พระราชบัญญัติกัญชา กัญชง ฉบับใหม่ ขณะนี้ขั้นตอนการแปรญัตติมีการรับฟังข้อมูลจากทุกภาคส่วน หากเสร็จสิ้น เตรียมนําเสนอต่อที่ประชุมรัฐสภาต่อไป พร้อมแจงช่อดอกกัญชาไม่สามารถนําไปประกอบอาหารได้ มีประกาศกรมอนามัยควบคุม ยืนยันเจตนารมณ์ใช้เพื่อการแพทย์และสุขภาพเท่านั้น
วันนี้ (5 สิงหาคม 2565) ที่ จ.ภูเก็ต นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์เกี่ยวกับความคืบหน้า พระราชบัญญัติกัญชา กัญชง ฉบับใหม่ ว่า ขณะนี้เข้าสู่ช่วงสุดท้ายของการแปรญัตติกฎหมายซึ่งคณะกรรมการพิจารณาประกอบด้วย ผู้ทรงคุณวุฒิทุกภาคส่วน ผู้แทนราษฎร นักวิชาการ องค์กรอิสระและผู้ที่มีส่วนได้ส่วนเสีย โดยมีการรับฟังข้อมูลจากทุกภาคส่วน หากเสร็จสิ้นจะนําเสนอต่อที่ประชุมรัฐสภาต่อไป โดยจะต้องผ่านทั้งวุฒิสภาและสภาผู้แทนราษฎร คาดว่ากฎหมายฉบับใหม่นี้จะมีความครอบคลุมและนํามาใช้ปฏิบัติได้อย่างมีประสิทธิภาพ
ส่วนการปรับปรุงประกาศเพิ่มเติมเรื่องช่อดอกกัญชา กรมอนามัยได้ออกประกาศการห้ามใช้ช่อดอกในการประกอบอาหารมาก่อนที่กัญชาจะถูกปลดออกจากการเป็นยาเสพติดแล้ว ดังนั้น การนําช่อดอกมาประกอบเป็นอาหารและจําหน่าย รวมถึงการสูบ เสพในที่สาธารณะไม่สามารถทําได้ ซึ่งผู้ที่กระทําจะมีความเสี่ยงต่อการถูกดําเนินคดี มีความผิดทางกฎหมายโทษทั้งจําและปรับ ทั้งนี้ กระทรวงสาธารณสุขยังยืนยันเจตนารมณ์ของนโยบายกัญชาทางการแพทย์ว่าใช้เพื่อสุขภาพเท่านั้น
************************************5 สิงหาคม2565
รัฐบาลไทย-ข่าวทำเนียบรัฐบาล-ขยายเวลาการยกเว้นค่าธรรมเนียมแก่กิจการโรงงาน
วันศุกร์ที่ 10 มิถุนายน 2565
ขยายเวลาการยกเว้นค่าธรรมเนียมแก่กิจการโรงงาน
วันศุกร์ที่ 10 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยภาคธุรกิจและผู้ประกอบกิจการโรงงานที่ยังคงได้รับผลกระทบจากสถานการณ์ระบาดของโรคโควิด-19 จึงอนุมัติหลักการ ร่างกฎกระทรวงยกเว้นค่าธรรมเนียมรายปี ให้แก่ผู้ประกอบกิจการโรงงาน แบ่งเป็น โรงงานจําพวกที่ 2 คือ มีเครื่องจักรไม่เกิน 50 แรงม้า และมีคนงานไม่เกิน 50 คน และจําพวกที่ 3 คือ มีเครื่องจักรเกิน 50 แรงม้า และคนงานเกิน 50 คน ทุกขนาดเป็นเวลา 1 ปี คือ ตั้งแต่วันที่ 10 มิ.ย.2565 – 9 มิ.ย.2566 ซึ่งเป็นการขยายระยะเวลาต่อเนื่องเป็นปีที่ 3 เพื่อบรรเทาภาระค่าใช้จ่ายให้ผู้ประกอบการมีเงินหมุนเวียนเพิ่มสภาพคล่องในการประกอบกิจการ ตลอดจนสามารถดําเนินธุรกิจต่อไปได้ อันจะเกิดผลดีต่อภาคอุตสาหกรรมและการจ้างงานในระบบเศรษฐกิจของประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทะลุเป้า! ส่งออกสินค้าไปเวียดนาม ยอดเจรจาออนไลน์ล่าสุด 71 ล้านบาท ตั้งเป้าปี 2025 มูลค่าการค้า 25,000 ล้านเหรียญสหรัฐ
วันศุกร์ที่ 22 เมษายน 2565
ทะลุเป้า! ส่งออกสินค้าไปเวียดนาม ยอดเจรจาออนไลน์ล่าสุด 71 ล้านบาท ตั้งเป้าปี 2025 มูลค่าการค้า 25,000 ล้านเหรียญสหรัฐ
.....
กระทรวงพาณิชย์ เดินหน้าขยายการค้าไทยสู่ตลาดเวียดนาม ล่าสุด กิจกรรมจับคู่เจรจาธุรกิจออนไลน์ (Online Business Matching; OBM) ที่จัดคู่ขนานกับการประชุมคณะกรรมการร่วมทางการค้า (JTC) ไทย-เวียดนาม ครั้งที่ 4 (20 เม.ย. 65) ตั้งเป้ายอดขายสินค้าไทยไว้ 30 ล้านบาท คาดว่าจะมียอดสั่งซื้อจริงสูงถึง 71 ล้านบาท ซึ่งสูงกว่าเป้าหมายเกินเท่าตัว โดยสินค้าที่ได้รับความสนใจสูง ได้แก่ อาหารและผลไม้แปรรูป เครื่องดื่ม ของขบเคี้ยว ซอสปรุงรส เครื่องสําอาง สปา ผลิตภัณฑ์บํารุงผิว แชมพู ของเล่นเด็ก และน้ํามันเครื่อง
.
มูลค่าการค้าระหว่างไทยกับเวียดนามในปีที่ผ่านมา ราว 20,000 ล้านเหรียญสหรัฐ จึงตั้งเป้ามูลค่าการค้าในปี 2025 เพิ่มเป็น 25,000 ล้านเหรียญสหรัฐ โดยในระยะอันใกล้นี้ กรมเจรจาการค้าระหว่างประเทศ จะจัดงานแสดงสินค้า Mini Thailand Week 2022 ที่เวียดนามอีก 2 ครั้ง ในเดือน มิ.ย. 65 คาดว่าจะสร้างมูลค่าการค้าอีกไม่น้อยกว่า 50 ล้านบาท
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุชา” เผย สลากดิจิทัล 7,167,500 ใบ ขายหมดแล้ว ภายใน 25 ชั่วโมง ยืนยันรัฐบาลต้องการให้ประชาชนได้รับความเป็นธรรม ซื้อสลากได้จริงในราคา 80 บาท
วันจันทร์ที่ 18 กรกฎาคม 2565
“อนุชา” เผย สลากดิจิทัล 7,167,500 ใบ ขายหมดแล้ว  ภายใน 25 ชั่วโมง ยืนยันรัฐบาลต้องการให้ประชาชนได้รับความเป็นธรรม ซื้อสลากได้จริงในราคา 80 บาท
“อนุชา” เผย สลากดิจิทัล 7,167,500 ใบ ขายหมดแล้ว  ภายใน 25 ชั่วโมง ยืนยันรัฐบาลต้องการให้ประชาชนได้รับความเป็นธรรม ซื้อสลากได้จริงในราคา 80 บาท
นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาการจําหน่ายสลากเกินราคา เผย สลากดิจิทัล งวดวันที่ 1 สิงหาคม 2565 จํานวน 7,167,500 ใบ จําหน่ายผ่านแอป “เป๋าตัง” จําหน่ายหมดแล้ว ณ เวลา 13.57 น. ของวันนี้ (18 ก.ค.) ถือเป็นการตอบรับที่ดีจากผู้ซื้อสลากดิจิทัลผ่านแอป “เป๋าตัง” ใช้เวลาขายทั้งหมดโดยประมาณเพียง 25 ชั่วโมง มีตัวแทนจําหน่ายเข้าร่วมจํานวน 14,335 ราย มีจํานวนผู้ซื้อ 1,164,939 ราย
รัฐมนตรีประจําสํานักนายกรัฐมนตรีย้ํา รัฐบาลคํานึงถึงความเดือดร้อนของประชาชนทุกกลุ่ม และมีเจตนาที่ต้องการแก้ปัญหาสลากแพง โดยไม่มีการเลือกปฏิบัติกลุ่มใดกลุ่มหนึ่งเป็นการเฉพาะ คํานึงถึงประชาชนทุกคนทั่วประเทศจะต้องได้รับความเป็นธรรม สามารถซื้อสลากฯ ได้ในราคา 80 บาท สําหรับการพิจารณาเพิ่มจํานวนสลากดิจิทัล จะมีการพิจารณาอย่างรอบคอบทุกด้าน ขอให้ผู้ค้าสลากรายย่อยอย่าเป็นกังวล ชึ่งจะต้องรักษาความสมดุลระหว่างผู้ค้าในระบบเก่าและระบบดิจิทัลให้สอดคล้องสัมพันธ์กันสามารถอยู่ร่วมกันได้ ยืนยัน รัฐบาลมีความตั้งใจที่จะดูแลพี่น้องประชาชนที่เป็นผู้ค้าสลากทุกกลุ่ม รัฐบาลจะร่วมมือกับสํานักงานสลากกินแบ่งรัฐบาลและหน่วยงานที่เกี่ยวข้องให้ความช่วยเหลือเยียวยาผู้ค้าสลากรายย่อยต่อไป
.............................
รัฐบาลไทย-ข่าวทำเนียบรัฐบาล-ผู้ช่วยโฆษกศบค. เน้น 6 มาตรการหลัก 6 มาตรการรองและ 7 มาตรการเข้ม สถานศึกษา (ไป-กลับ)
วันจันทร์ที่ 8 พฤศจิกายน 2564
ผู้ช่วยโฆษกศบค. เน้น 6 มาตรการหลัก 6 มาตรการรองและ 7 มาตรการเข้ม สถานศึกษา (ไป-กลับ)
ผู้ช่วยโฆษกศบค. เน้น 6 มาตรการหลัก 6 มาตรการรองและ 7 มาตรการเข้ม สถานศึกษา (ไป-กลับ) ย้ําสถานศึกษาทุกแห่งเตรียมความพร้อมก่อนเปิดภาคเรียน
วันนี้ 8 พ.ย. 64  เวลา 12.40 น. ณ ทําเนียบรัฐบาล พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชนถึงกรณีโรงเรียนที่จังหวัดมุกดาหารแห่งหนึ่ง ตรวจ ATK ได้ผลบวกลวง ทางศบค. ได้รับทราบรายงานเรื่องนี้แล้ว โดยศบค. ระบุว่าการตรวจ ATK ขอให้เป็นไปตามความเห็นของคณะกรรมการโรคติดต่อจังหวัดซึ่งสามารถที่จะลงรายละเอียดได้แตกต่างกันในแต่ละอําเภอ แต่ละพื้นที่ ซึ่งจะมีความแตกต่างกันขึ้นอยู่กับสถานการณ์การแพร่ระบาด การเฝ้าระวังความพร้อมของแต่ละพื้นที่
โอกาสนี้ ผู้ช่วยโฆษก ศบค. ยืนยันว่า กระทรวงสาธารณสุขเน้น
1. ประเมินความพร้อมเปิดเรียนผ่าน Thai Stop COVID Plus (TSC)+ และรายงานการติดตามการประเมินผลผ่าน MOECOVID 2. จัดกิจกรรมรูปแบบ Small Bubble 3.จัดระบบให้บริการอาหารตามหลักสุขาภิบาลอาหารและหลักโภชนาการ  4. ด้านอนามัยสิ่งแวดล้อม ตามเกณฑ์มาตรฐาน ได้แก่ การระบายอากาศภายในอาคาร การทําความสะอาดคุณภาพน้ําอุปโภคบริโภค และ การจัดการขยะ 5. จัด School Isolation แผนเผชิญเหตุ และมีการซักซ้อม 6. ควบคุมดูแลการเดินทางจากบ้านไปโรงเรียน (Seal Route) กรณีรถรับ-ส่งนักเรียน รถส่วนบุคคล และรถสาธารณะ 7. จัดให้มี School Pass สําหรับนักเรียน ครู และบุคลากรในสถานศึกษาประกอบด้วย ผลการประเมิน Thai Save Thai (TST) ผลตรวจ ATK ภายใน 7 วัน ประวัติการรับวัคซีน เพื่อให้เกิดความปลอดภัยเมื่อเข้า-ออกโรงเรียน
นอกจากนี้ กรมควบคุมโรคยังเน้นให้ตรวจกลุ่มเสี่ยง ถ้านักเรียนมีคนในครอบครัวติดเชื้อเป็นผู้สัมผัสเสี่ยงสูง ในส่วนของค่าใช้จ่าย ATK ในส่วนของภาครัฐสามารถให้ผู้ประกอบการ สถานประกอบการสามารถนําค่าใช้จ่าย ATK นําไปเบิกภาษี 1.5 เท่า และในส่วนของแระชาชนขอให้ติดตามในรายละเอียดที่จะช่วยลดหย่อนของการใช้เครื่องตรวจATK  ด้วย
ผู้ช่วยโฆษกศบค. เน้นย้ํา การเปิดเรียนคล้ายกับการเปิดประเทศ มีการผ่อนคลายกิจการ กิจกรรมต่างๆ ในช่วงการแพร่ระบาดที่มีอยู่ แม้ตัวเลขของผู้ติดเชื้อจะลดลงแต่ความเสี่ยงยังมีอยู่  โดยขอให้ทุกคนให้ความสําคัญป้องกันตนเองอย่างเคร่งครัดตามหลัก D-M-H-T-T  ของกรมควบคุมโรค กระทรวงสาธารณสุข การ์ดอย่าตก สวมหน้ากาก  ล้างมือบ่อย ๆ  เว้นระยะห่าง และหลีกเลี่ยงการเข้าไปในสถานที่ชุมชนหรือที่ที่มีคนอยู่รวมกันจํานวนมาก รวมถึงสถานที่เสี่ยงต่างๆ เพื่อป้องกันการรับเชื้อและแพร่เชื้อให้กับคนในครอบครัว และลดการแพร่ระบาดของโรคในชุมชนด้วย
....
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมผู้ตรวจราชการกระทรวงอุตสาหกรรม
วันพฤหัสบดีที่ 11 พฤศจิกายน 2564
ปลัดฯ กอบชัย เป็นประธานการประชุมผู้ตรวจราชการกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้ตรวจราชการกระทรวงอุตสาหกรรม
ปลัดฯ กอบชัย เป็นประธานการประชุมผู้ตรวจราชการกระทรวงอุตสาหกรรม
วันที่ 10 พฤศจิกายน 2564 นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้ตรวจราชการกระทรวงอุตสาหกรรม โดยมี นางวรวรรณ ชิตอรุณ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายธนะ อัลภาชน์ รองเลขาธิการสํานักงานมาตรฐานผลิตภัณฑ์อุตสาหกรรม รักษาการผู้ตรวจราชการกระทรวงอุตสาหกรรม นายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม รักษาการผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และคณะผู้บริหาร เข้าร่วมประชุมฯ ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
โดยที่ประชุมฯ ได้มีการหารือเกี่ยวกับการแบ่งเขตการตรวจราชการ รวมถึงแนวทางการตรวจราชการของผู้ตรวจราชการกระทรวงอุตสาหกรรม ประจําปี พ.ศ. 2565 ซึ่งจะเน้นการตรวจราชการตามแนวทาง 6s ของรัฐมนตรีว่าการกระทรวงอุตสาหกรรม การตรวจกํากับดูแลโรงงาน/เหมืองแร่ และการส่งเสริม SMEs ในพื้นที่ เป็นต้น
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน”เตรียมนำคณะร่วมประชุมสมัชชาอนามัยโลก สมัยพิเศษ ณ นครเจนีวา สมาพันธรัฐสวิส ร่วมนานาชาติกำหนดทิศทางสนธิสัญญารับมือโรคระบาดในอนาคต
วันศุกร์ที่ 26 พฤศจิกายน 2564
รองนายกรัฐมนตรี “อนุทิน”เตรียมนําคณะร่วมประชุมสมัชชาอนามัยโลก สมัยพิเศษ ณ นครเจนีวา สมาพันธรัฐสวิส ร่วมนานาชาติกําหนดทิศทางสนธิสัญญารับมือโรคระบาดในอนาคต
รองนายกรัฐมนตรี “อนุทิน”เตรียมนําคณะร่วมประชุมสมัชชาอนามัยโลก สมัยพิเศษ ณ นครเจนีวา สมาพันธรัฐสวิส ร่วมนานาชาติกําหนดทิศทางสนธิสัญญารับมือโรคระบาดในอนาคต พร้อมหารือ WHO ประเด็นเข้าร่วม BioHub system ระบบป้องกันแพร่เชื้อไวรัสสากล
วันที่ 26 พ.ย. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 27 พ.ย.-2 ธ.ค. 64 นายอนุทิน ชาญวีรกุล รองนายกรัฐมนตรีและ รมว.สาธารณสุข มีกําหนดจะนําคณะเข้าร่วมการประชุมสมัชชาอนามัยโลก สมัยพิเศษ ณ สํานักงานใหญ่องค์การอนามัยโลก(WHO) นครเจนีวา สมาพันธรัฐสวิส
ประเด็นหลักการเข้าร่วมประชุมครั้งนี้ รองนายกรัฐมนตรีจะร่วมกับชาติสมาชิก WHO หารือเกี่ยวกับการกําหนดทิศทางของการจัดทําสนธิสัญญาระหว่างประเทศด้านการเตรียมความพร้อมและการรับมือกับโรคระบาดในอนาคต แลกเปลี่ยนประสบการณ์การแพร่ระบาดของโรคติดเชื้อไวรัสโคโรนา2019 (โควิด-19) ตลอดจนการหารือนอกรอบกับผู้แทนองค์กรต่าง ๆ
น.ส.ไตรศุลี กล่าวว่า การร่วมกําหนดทิศทางของการจัดทําสนธิสัญญาฯ ในครั้งนี้ สืบเนื่องจากที่ พล.อ.ประยุทธ์ จันทร์โอชา นายกรัฐมนตรี ได้ร่วมกับผู้นําอีก 25 ประเทศ สนับสนุนแนวคิดในการทําสนธิสัญญาระหว่างประเทศที่จะช่วยให้โลกจัดการกับภาวะฉุกเฉินด้านสุขภาพในอนาคต
มีเป้าหมายหลักของสนธิสัญญาฯ เพื่อเตรียมความพร้อมและรับมือกับโรคระบาดในอนาคต อาทิ การส่งเสริมรูปแบบความร่วมมือในทุกภาคส่วนให้มีความครอบคลุม การเสริมสร้างขีดความสามารถทั้งในระดับชาติ ระดับภูมิภาค และระดับโลก และความสามารถในการฟื้นตัวของโลกหากมีการระบาดใหญ่เกิดขึ้นอีกในอนาคต
น.ส.ไตรศุลี กล่าวว่า นอกจากการร่วมประชุมสมัชชาอนามัยโลกแล้ว รองนายกรัฐมนตรีพร้อมคณะยังมีกําหนดที่จะหารือกับผู้อํานวยการใหญ่ WHO ในประเด็นการเข้าร่วม WHO BioHub System ซึ่งมีจุดมุ่งหมายเพื่อพัฒนาระบบสากลในการแบ่งปันเชื้อไวรัส (โดยสมัครใจ) สําหรับการพัฒนามาตรการป้องกันการระบาดของโรคต่าง ๆ ที่รวดเร็วและในวงกว้าง เพื่อการเฝ้าระวังอย่างมีประสิทธิภาพและการพัฒนาแนวทางการตอบสนองทางการแพทย์อย่างทันท่วงที เช่น การวินิจฉัย การรักษา การพัฒนาวัคซีน
โดยการหารือกับผู้อํานวยการใหญ่ WHO ยังจะครอบคลุมถึงประเด็นที่ประเทศไทยเข้าร่วมโครงการนําร่องกลไกทบทวนการเตรียมความพร้อมกรณีภาวะฉุกเฉินทางสาธารณสุขและปลักประกันสุขภาพถ้วยหน้า Universal Health and Preparedness Review (UHPR)
นอกจากนี้ มีกําหนดหารือกับผู้อํานวยการบริหารโครงการโรคเอดส์แห่งสหประชาชาติ ณ สํานักงานใหญ่โครงการโรคเอดส์แห่งสหประชาชาติ ในประเด็นที่ในปี 2565 ประเทศไทยจะดํารงตําแหน่งประธานคณะกรรมการประสานงานโครงการโรคเอดส์แห่งสหประชาชาติ (UNAIDS Programme Coordinating Board : PCB)
รัฐบาลไทย-ข่าวทำเนียบรัฐบาล-รองปลัดฯ วรวรรณ นำกล่าวถวายราชสดุดี เบื้องหน้าพระบรมฉายาลักษณ์ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 4 สิงหาคม 2565
รองปลัดฯ วรวรรณ นํากล่าวถวายราชสดุดี เบื้องหน้าพระบรมฉายาลักษณ์ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รองปลัดฯ วรวรรณ นํากล่าวถวายราชสดุดี เบื้องหน้าพระบรมฉายาลักษณ์ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันนี้ (3 สิงหาคม 2565) นางวรวรรณ ชิตอรุณ รองปลัดกระทรวงอุตสาหกรรม นํากล่าวถวายราชสดุดี เบื้องหน้าพระบรมฉายาลักษณ์ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยในงานดังกล่าวได้มีกิจกรรมเสวนา “สายธารแห่งพระเมตตา สู่รากฐานการพัฒนาอย่างยั่งยืน” ในโครงการสืบสานพระราชดําริ ส่งเสริมงานพัฒนา ประโยชน์สุขปวงประชาที่ยั่งยืน มีท่านผู้หญิงภรณี มหานนท์ ประจําสํานักพระราชวังพิเศษ ระดับ 10 ปฏิบัติหน้าที่รองราชเลขานุการในพระองค์สมเด็จพระบรมราชินีนาถ พระบรมราชชนนีพันปีหลวง กรมกิจการในสมเด็จพระนางเจ้าฯ พระบรมราชินี สํานักพระราชวัง ดร.ช่อทิพย์ วิเศษพงษ์พันธุ์ ผู้อํานวยการฝ่ายพัฒนาสมรรถนะธุรกิจ นางสาวสุทธิวรรณ อมาตยกุล ผู้อํานวยการเพิ่มมูลค่าผลผลิตและออกแบบผลิตภัณฑ์ SMEs ร่วมเสวนา และมีนายนราวิทย์ เปาอินทร์ ผู้อํานวยการสถาบันพัฒนาวิสาหกิจขนาดกลางและขนาดย่อม (ISMED) ให้การต้อนรับ ณ โรงแรมโนโวเทล กรุงเทพ ฟิวเจอร์พาร์ค รังสิต จังหวัดปทุมธานี
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดกิจกรรมน้อมสำนึกในพระมหากรุณาธิคุณ พระบาทสมเด็จพระเจ้าอยู่หัว รัชกาลที่ 10
วันจันทร์ที่ 25 กรกฎาคม 2565
สํานักงานปลัดกระทรวงกลาโหม จัดกิจกรรมน้อมสํานึกในพระมหากรุณาธิคุณ พระบาทสมเด็จพระเจ้าอยู่หัว รัชกาลที่ 10
วันนี้ (22 กรกฎาคม 2565 เวลา 10.00 น.) พลเอก สนิธชนก สังขจันทร์ รองปลัดกระทรวงกลาโหม เป็นประธานการตรวจเยี่ยม ในโครงการรักษ์คลองคูเมืองเดิมเฉลิมพระเกียรติ เพื่อปรับปรุงภูมิทัศน์โดยรอบคลองคูเมืองและคลองหลอดสาขา ณ พื้นที่คลองคูเมืองเดิม
เพื่อเป็นการเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
สําหรับภายในกิจกรรมเป็นการทําความสะอาด ปรับปรุงภูมิทัศน์ ในพื้นที่บริเวณชุมชนโดยรอบศาลาว่าการกลาโหมให้มีความสะอาดเรียบร้อย เกิดสุขอนามัยที่ดีของกําลังพล และประชาชนในพื้นที่ โดยมีกําลังพลเข้าร่วมปรับปรุงภูมิทัศน์ในระหว่างวันที่ 18-27 กรกฎาคม 2565 ซึ่งในรูปแบบกิจกรรม ประกอบด้วย การขุดลอกคลองคูเมืองเดิมด้วยเรือผลักดันโคลนของ สป. การทําความสะอาดผนังคูเมืองเดิมและเก็บขยะในคลอง การตัดแต่งกิ่งไม้และจัดระเบียบต้นไม้ริมคลองคูเมืองเดิม และทาสีผนังคลองคูเมืองเดิม ทั้งนี้ เพื่อเป็นการแสดงความจงรักภักดีและน้อมสํานึกในพระมหากรุณาธิคุณอย่างหาที่สุดมิได้